Niels Bohr startede som elev på [[Gammelholms Latin- og Realskole|Gammelholm Forberedelsesskole]]<ref>Ifølge skolens eksamensprotokoller og kammeraternes erindring.</ref> torsdag den 1. oktober 1891, få dage før sin 6 årsdag.<ref>http://www.nbi.ku.dk/hhh/bohr/bohr/ anfører, at Niels Bohr startede som 7-årig og tog studentereksamen 9 år senere.</ref> På denne progressive skole, der var ledet af cand. theol. [[Gottlieb Christensen]], mødte han flere for datiden helt nye undervisningsformer, et felt hvor skolen må betragtes som foregangsskole.<ref>For yderligere om Niels Bohrs skolegang, skolebøger og eksamensopgivelser se: "Niels Bohrs Skole 1872-1909 - Gammelholms Skole" ved Jens Tommerup, Jens Munks Forlag 2015</ref> Det drejede sig om [[intelligenstræning]] (senere omdøbt til [[anskuelsesundervisning]]), [[sløjd]], [[musikundervisning]] efter [[Chevémetoden]] og [[gymnastikundervisning]] med den helt nye disciplin [[fodbold]].
Titler Religion Samfund Fysik Historie Lister_over_personer Kultur Videnskab Organisationer Uddannelsesinstitutioner Universiteter Videnskabelige_og_historiske_institutioner